ठीक है याद कर रही हो, पर यह क्या पढ़ रही है ? ये तो गलत है. कौन सी किताब में ऐसा लिखा है. भारती बोल पड़ी - किसी किताब से नहीं, मैं अपने नोट्स से पढ़ रही हूँ. भैया ने कहा – तुम शायद क्लास से गलत नोट्स लिख कर लाई हो. यह गलत है. बस भारती का चेहरा लाल. तमातमाकर उसने भैया को जवाब दिया – तुम लोगों को कुछ आता-जाता तो है नहीं, बस बार - बार मुझे टोकते रहते हो. मेरी मिस ( टीचर ) ने ऐसा ही लिखाया है. भाई ने फिर सुधारने की कोशिश की - शायद तुमने बोर्ड से सही नोट नहीं किया है. पर कोई मानने को तैयार हो तब ना.